|  |  |  |
| --- | --- | --- |
| ГРБОВИ ЗА МЕМОРАНДУМ | Република Сербия  Автономна покраїна Войводина  **Покраїнски секретарият за образованє, предписаня,**  **управу и национални меншини – национални заєднїци**  Булевар Михайла Пупина 16, 21000 Нови Сад  Тел.: +381 21 487 46 02, 487 45 58  ounz@vojvodinа.gov.rs | |
|  | ЧИСЛО: 000229399 2025 09427  001 001 000 001 | ДАТУМ: 29. януара 2025. року | |

На основи члена 5. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней покраїни Войводини («Службени новини АПВ», число 14/15 и 10/17), члена 6. пасус 1. Правилнїка о условийох реґресованя превоженя школярох штреднїх школох у АП Войводини («Службени новини АПВ», число 7/23 и 5/24), а у вязи зoз Покраїнску скупштинску одлуку о буджету Автономней покраїни Войводини за 2025. рок («Службени новини АПВ», число 57/24), покраїнски секретар, розписує

**КОНКУРС**

**ЗА РЕҐРЕСОВАНЄ ПРЕВОЖЕНЯ ШКОЛЯРОХ ШТРЕДНЇХ ШКОЛОХ НА ТЕРИТОРИЇ АП ВОЙВОДИНИ ЗА 2025. РОК**

Конкурс ше розписує на суму средствох хтори обезпечени зоз Покраїнску скупштинску одлуку о буджету Автономней покраїни Войводини за 2025. рок на окремним роздїлу Покраїнского секретарияту за образованє, предписаня, управу и национални меншини – национални заєднїци (у дальшим тексту: Секретарият) за реґресованє превоженя школярох штреднїх школох у АП Войводини за 2025. рок у суми **151.000.000,00 динари**. Средства наменєни за финансованє и софинансованє реґресованя превоженя школярох штреднїх школох у медзигородским транспорту хтори каждодньово путую од места биваня по школу и назад.

**УСЛОВИЯ КОНКУРСУ**

*1. Подношителє прияви*

Хаснователє хтори маю право участвовац у розподзельованю средствох то општини и городи на териториї Автономней покраїни Войводини.

*2. Критериюми розподзельованя средствох*

Критериюми розподзельованя средствох по Правилнїку о условийох реґресованя превоженя школярох штреднїх школох у АП Войводини тоти:

* число школярох штреднїх школох зоз подруча општини або городу хтори каждодньово путую од места биваня по школу;
* число и длужина релацийох путованя;
* цена превоженя;
* ступень розвитосци општини або городу у Автономней покраїни Войводини, яки утвердзени з актом Влади Републики Сербиї.

**СПОСОБ ПОДНОШЕНЯ ПРИЯВИ**

Прияви на конкурс (лєм на виполнєним формуларе прияви, зоз прилогами, хтори мож найсц на сайту Покраїнского секретарияту) ше доручує у паперовей форми у завартей коверти на адресу:

**ПОКРАЇНСКИ СЕКРЕТАРИЯТ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ – НАЦИОНАЛНИ ЗАЄДНЇЦИ**

**БУЛЕВАР МИХАЙЛА ПУПИНА 16**

**21000 НОВИ САД**

з назначеньом назви конкурсу, по пошти або особнє зоз придаваньом на писарнїцу покраїнских орґанох управи (на наведзену адресу) у чаше од 900 до 1400 годзин.

Комплетну конкурсну документацию мож превжац од **29. януара 2025. року** на веб-адреси Секретарияту: **[www.puma.vojvodina.gov.rs](http://www.puma.vojvodina.gov.rs/)**

*Подношитель прияви, ґу Прияви, ма приложиц:*

* Прилог число 1. и 1.а – Таблїчки о калкулацийох трошкох превоженя школярох штреднїх школох;
* Прилог число 2. – Таблїчка з основнима податками у вязи зоз реґресованьом превоженя школярох штреднїх школох;
* Прилог число 3. – Список школярох-путнїкох штреднїх школох у медзигородским транспорту у школским 2024/2025. року на подручу општини/городу;
* Прилог число 4. – Финансийни план реґресованя превоженя школярох штреднїх школох у општини/городу з преценьованьом потребних средствох за 2025. рок.

**Термин за подношенє приявох на конкурс то 28. фебруар 2025. року.**

Секретарият затримує право од подношителя прияви, по потреби, питац додатну документацию и информациї, односно за додзельованє средствох одредзиц виполньованє потребних условийох.

Нєблагочасни або нєподполни прияви ше нє будзе розпатрац.

Резултати конкурса ше обявює на интернет-боку Секретарияту.

**Додатни информациї у вязи зоз Конкурсом мож достац у Секретарияту на телефон: 021/487 46 02.**

**ПОКРАЇНСКИ СЕКРЕТАР,**

**Роберт Отот**